Ииуль 26 рзы асааҭ 11.00 инаркны С. Ҷанба ихьӡ зху Аҧсуа ҳәынҭқарратә драматә театр акассақәа рҟны иалагоит XVI агәыҳалалратә амузикатә фестиваль «Хьыбла Герзмаа шәаалыҧхьоит» ашҟа абилеҭқәа рыҭира
XVI амузикатә фестиваль «Хьыбла Герзмаа шәаалыҧхьоит» мҩаҧысуеит август 6 аҽны С. Ҷанба ихьӡ зху Аҧсуа ҳәынҭқарратә драматә театр аҟны. Иалагоит асааҭ 20.00 рзы.
Аконцерт иалахәуп адирижиор Фабио Мастраџьело напхгара ззиуа Москватәи акамертә оркестр Musica Viva, Аҧсни Урыстәылеи жәлар рартист Хьыбла Герзмаа, Ареспублика Нхыҵ Уаҧстәыла – Аланиа зҽаҧсазтәыз артистцәа Алеқсеи Татаринцев (атенор), Агунда Кулаева (амеццо-сопрано).
Иара убас атеатр аҿаҧхьа ишьақәыргылахоит аекран ду, еиҿкаахоит ишиашоу ицоу атранслиациа, аахәаҧшыҩцәа рзы еиқәыршәахоит ҩышә ҭыҧ атәаразы.
Агәаҳәара змоу алшара роуеит ажәҩан аҵаҟа хәыда-ҧсада аконцерт ахәаҧшра.